PRIMARIA

COMUNEI MIHAI VITEAZU
Nr. 9397 din 12.08.2025
REFERAT DE APROBARE
Având în vedere:
· Prevederile art. 129 alin. (1) și (2), art. 286 alin. (1) și (4), privind Codul administrativ, cu completările ulterioare;
· Contractul de delegare a gestiunii serviciilor publice de alimentare cu apă și de canalizare, aprobat prin HCL Mihai Viteazu nr. 29/14.08.2007, încheiat între Primăria Mihai Viteazu şi S.C. Compania de Apă Arieș S.A. Turda (operator ce administrează serviciile publice de alimentare cu apă și canalizare).
· Prevederile art. 25 alin. 2 din Legea nr. 241/2006 serviciului de alimentare cu apă și de canalizare, republicată și actualizată;

· Prevederile 25 alin. 3 și art. 44 alin. 4 din Legea nr. 51/2006 a serviciilor comunitare de utilităţi publice, republicată şi actualizată;

propunem promovarea unui proiect de hotărâre în Consiliul Local al Comunei Mihai Viteazu, privind:
1. Includerea în domeniul public a rețelelor de canalizare ape uzate menajere, aferente unor străzi din Comuna Mihai Viteazu, identificate potrivit Anexei nr. 1, parte integrantă din prezentul referat;

2. Transmiterea în administrare și exploatare către S.C. Compania de Apă Arieș S.A. Turda a bunurilor precizate în Anexa nr. 1;
3. Completarea Contractului de delegare a gestiunii serviciului public de alimentare cu apă și canalizare aprobat prin HCL nr. 29/14.08.2007 cu bunurile prezentate în Anexa nr. 1.

Comuna Mihai Viteazu a realizat o serie de investiții și lucrările tehnico – edilitare pentru sistemele de alimentare cu apă și de canalizare. Pentru Comuna Mihai Viteazu, operatorul serviciilor din domeniul apei potabile și apelor uzate menajere, meteorice și industriale este SC Compania de Apă Arieș S.A. Turda, care administrează aceste servicii în baza contractului de delegare a gestiunii serviciilor publice de alimentare cu apă și de canalizare, aprobat prin HCL Mihai Viteazu nr. 29/14.08.2007.

Totodată, pentru exploatarea în condiții de eficiență tehnico-economică a rețelelor utilitare de canalizare ape uzate menajere din cadrul obiectivelor de investiții realizate la diverse străzi din Comuna Mihai Viteazu, odată cu includerea bunurilor - mijloace fixe în domeniul public al acesteia, este necesar să se realizeze și transmiterea acestora spre administrare și exploatare către SC Compania de Apă Arieș S.A Turda, prin completarea Contractului de Delegare a gestiunii serviciilor publice de alimentare cu apă și de canalizare.

S.C. Compania de Apă Arieș S.A Turda, în calitate de Operator definit conform contractului de delegare a gestiunii serviciului public de alimentare cu apă și canalizare, deține mijloacele necesare (forță de muncă specializată, echipamente și utilaje) pentru a interveni în situații speciale cât și pentru a efectua lucrările de întreținere și reparațiile la bunurile din patrimoniul delegat.

Având în vedere aceste aspecte se constată necesară și oportună aprobarea prezentul proiect de hotărâre.
PRIMAR,

OLARU Paul-Cristian
